རྩེད་རིགས་ཚོགས་པའི་ངོས་ནས་འགྲེལ་བརྗོད་བྱས་པ་ལྟར་ན།བཙན་བྱོལ་བོད་མིའི་སྤྱི་ཚོགས་ནང་སྐྱེས་པ་བོད་རྒྱལ་ཡོངས་རྐང་སྤོལ་རུ་ཁག་ཡོད་པ་བཞིན།བུད་མེད་ཀྱི་རྩེད་འགྲན་རུ་ཁག་ཀྱང་ལོ་སྔོན་མ་ནས་གོ་སྒྲིག་བྱས་ཡོད་པ་བཞིན་རིམ་པས་ཡར་རྒྱས་གཏོང་འཆར་ཡོད་འདུགཨ་རི་བ་ཀེ་སི་ཡིས་སྣེ་ཁྲིད་འོག་བོད་ཀྱི་བུད་མེད་རྐང་སྤོལ་ཞེས་པའི་སྡེ་ཚན་ཞིག་ཟུར་འཛུགས་བྱས་ཡོད་པ་དང་།དེར་བོད་རྒྱལ་ཡོངས་རྩེད་རིགས་ཚོགས་པས་ངོས་ལེན་བྱེད་ཀྱི་མེད་ནའང་།དེའི་ནང་དུ་རྩེད་མཁན་བུད་མེད་ཚོར་ཐེངས་འདིའི་རྩེད་འགྲན་ནང་མཉམ་ཞུགས་ཆོག་གི་ཡོད་པ་མ་ཟད།བུད་མེད་ཁག་ཅིག་མཉམ་ཞུགས་བྱས་ཡོད་སྐོར།ཨ་རི་བ་ཀེ་སི་ཡིས་སྔོན་མ་བོད་རྒྱལ་ཡོངས་རྩེད་རིགས་ཚོགས་དང་མཉམ་ལས་བྱས་པ་དང་།༢༠༡༥ལོར་མོས་བུད་མེད་རྩེད་འགྲན་རུ་ཁག་ཟུར་འཛུགས་བྱས་པ་ཡིན་སྐོར་ཡང་འགྲེལ་བརྗོད་བྱས་སོང་།